बाइक सवार स्नेचरों ने छीना बुजुर्ग महिला का पर्स, धक्का देकर भागे
बाइकसवार दो स्नेचरों ने रिक्शा पर जा रही बजुर्ग महिला का पर्स छीन लिया। पर्स में 32500 रुपए की नकदी, सोने के दो लॉकेट, दो जोड़े टॉप्स, गोल्ड और डायमंड का सैट, सोने की अंगूठी और डॉक्यूमेंट थे। जाते समय आरोपी धक्का देकर महिला को गिरा गये, जिससे उसे चोट भी लग गई। पीड़िता का नाम जसपाल कौर है, वह गली नंबर दो सेंट्रल टाउन की रहने वाली है। थाना सराभा नगर पुलिस ने जसपाल कौर की शिकायत पर नामालूम आरोपियों पर मामला दर्ज किया है। वारदात को अंजाम देने वाले आरोपी इलाके में लगे सीसीटीवी कैमरे में कैद हो गये है, पुलिस सीसीटीवी फुटेज लेकर आरोपियों की तलाश कर रही है।
पुलिस को दी शिकायत में जसपाल कौर ने बताया कि 1 मार्च को वह रिक्शा पर सराभा नगर में रहने वाली अपनी बेटी नैनी घई से मिलने जा रही थी। बेटी के घर के पास ही बाइक पर आये दो स्नेचरों ने उसके कंधे पर टंगा पर्स छीन लिया, उसके विरोध करने की कोशिश की तो आरोपियों ने उसे धक्का देकर गिरा दिया, जिससे उसे चोट लग गई। उसके शोर मचाने पर लोग इकट्ठा हो गये, जिन्होंने आरोपियों का पीछा किया लेकिन वह फरार हो गया।
एक्टिवा सवार स्नेचर महिला का पर्स छीन कर फरार हो गया। पर्स में 12 हजार की नकदी, तीन सोने की अंगूठियां, मोबाइल और जरूरी डॉक्यूमेंट्स थे। पीड़िता का नाम प्रवीण मग्गो है। वह गली नंबर एक जगन्नाथ पुरम चंद्र नगर की रहने वाली है। थाना डिवीजन नंबर चार पुलिस ने प्रवीण की शिकायत पर नामालूम आरोपी पर मामला दर्ज किया है। पुलिस सीसीटीवी फुटेज लेकर आरोपी की तलाश कर रही है। पुलिस को दी शिकायत में प्रवीण ने बताया कि 2 मार्च शाम को वह एक्टिवा पर चंद्र नगर पुली से दीप नगर की ओर जा रही थी। चंद्र नगर पुली के पास सफेद रंग की एक्टिवा पर सवार स्नेचर ने उसका पर्स छीन लिया। शोर मचाने पर लोगों ने आरोपी का पीछा किया लेकिन स्नेचर फरार हो चुका था।
hin_Deva hin_Deva hin_Deva hin_Deva